משה סעידי

משה סעידי (נולד ב-1937 בהמדאן, איראן) הוא אמן ישראלי המתמחה בעיקר בעבודות קרמיקה אמנותיות המשולבות באדריכלות.

==קורות חיים==

סעידי נולד בעיר המדאן, בן שמיני למשפחה משכילה בת שנים עשר ילדים. סבו, רביע, היה צורף ואביו, משיח, עבד בעבודות שונות ובין השאר כפועל בניין. אמו, מסעודה, עסקה ברקמה ובין השאר לימדה בבית הספר אליאנס המדאן. בילדותו נחשף למלאכת הבנייה שהשפיעה על המשך דרכו ואף התנסה בה כפי שהעיד עוד בהיותו בן שמונה. במקביל, החל להתנסות בציור, פיסול וקליגרפיה. בגיל 13 עלה לישראל במסגרת תנועת החלוץ. זמן קצר שהה בקיבוץ נען, ולאחר חודשים ספורים עבר לקיבוץ כפר מנחם בו היה תחילה במעמד של ילד חוץ וב-1957 הפך לחבר קיבוץ. שנה לאחר מכן נשא לאשה את שושנה הרפז (גולדברג) ובהמשך נולדו לזוג ארבעה ילדים.

לאורך השנים למד אמנות במוסדות שונים ובהם מכון אבני (1958), המדרשה למורים לציור בתל אביב (1960), בית הספר לאמנות סנט מרטין בלונדון (1961), האקדמיה המלכותית לאמנויות (1961), ובחוג לתולדות האמנות באוניברסיטת תל אביב (1990).

בסוף שנות ה-50 עסק בציור ובפיסול בחומרים שונים, אך בהמשך התמקד בפיסול בקרמיקה וקנה מיומנויות בתחום שאף הביאו לשיתופי פעולה עם אמנים אחרים. ב-1960 זכה לראשונה במלגת קרן שרת ונסע לאנגליה ללמוד אמנות. ב-1966 חזר וזכה במלגה שנייה ושב לאנגליה ללמוד אצל הפסל הנרי מור. עם שובו ארצה החל ליצור קירות קרמיים בעיקר במבני ציבור בכל רחבי הארץ ובסך הכל עיצב כ-140 קירות. את רובם עיצב בעצמו ואת מיעוטם יצר בשיתוף אמנים כמו שרגא ווייל ושמואל כץ, משה שק (שלושתם כמוהו חברי קיבוץ) וכן משה קסטל, נורה ונעמי וציונה שמשי. שילוב האמנות באדריכלות הביא את סעידי לשיתופי פעולה עם אדריכלים רבים, ובהם אדריכלי המחלקה הטכנית של תנועת הקיבוץ הארצי השומר הצעיר - שמואל מסטצ'קין, מנחם באר וחיליק ערד. אל מול ערכי העבודה והחיבור אל הקרקע וגאולת הארץ, חזר סעידי והנכיח ביצירתו את היהדות – אם באמצעות סמלים מסורתיים כמו המנורה, מגן דוד ותשמישי קדושה שונים, ואם באמצעות ייצוג טיפולוגי לכתב העברי על פיתוחיו והתפתחויותיו מאז ימי קדם וכן ציטוטים מכתבי הקודש.

בתחילת שנות ה-70 הוזמן סעידי ליצור קבוצה של קירות אמנות מקרמיקה בכניסות לסניפי בנק הפועלים בכמה ערים בישראל כמו ירושלים, באר שבע, רמלה וחולון. בעבודות אלה התייחס לעולם הכלכלה ולמקומו בחיי האדם. גישתו המופשטת יצרה מערכים צורניים הניתנים לפרשנויות שונות ולמפגן מרשים של תוכן, צורה וטכניקה. קירות האמנות שיצר בסניף קריית שרת שבחולון ובסניף בצומת הבנקים בדרך חברון בירושלים הם היחידים ששרדו מאותה קבוצת עבודות. אלה ששולבו במבואת הכניסה לסניף נהרסו עד מהרה עם מיתוגו החדש של הבנק, בעוד שהעבודות שיצר מחוץ לסניף בחזית הפונה לרחוב ניצלו וזכו לשרוד. 

מקבץ העבודות הגדול שיצר (למעט בקיבוצו) מצוי בירוחם, בה שילב קירות קרמיקה שאותם הוא יצר ב-1988 במבני הציבור שבמרכז התרבות והספורט של העיירה - במתנ"ס, בספרייה ובאולם הספורט. בעבודות אלה ביקש סעידי להציג את תחייתו של עם ישראל בארצו, ובתוך כך את תחיית התרבות והשפה ואת העצמאות הלאומית. סעידי התרשם מקיבוץ הגלויות שמצא בירוחם ונתן לו ביטוי מלא תקווה ביצירתו.

עם הקמת קרמיקה כפר מנחם עיצב את סדרת המוצרים הראשונה למפעל. לאחר מכן הקים את המחלקה לקרמיקה ארכיטקטונית, שפעלה במסגרת המפעל במשך 40 שנה עד לסגירתו בראשית שנות ה-2000, וממשיכה מאז לפעול באופן עצמאי בידי סעידי.

עבודותיו הבולטות והגדולות ביותר נוצרו במבני ציבור מרכזיים בערים ובכפרים, במרכז ובפריפרייה. עבודתו הגדולה והמרשימה ביותר מצויה בבית הקיבוץ הארצי בתל אביב וקרויה מלחמה ושלום (1969). עבודות גדולות נוספות בוצעו בחזית בית הכנסת הגדול במשותף עם האמן שרגא ווייל, "בית הבנים" בכפר מנחם ובאולם הכנסים שבקיבוץ עין גדי.

לצד קירות קרמיקה יצר סעידי גם כמה אתרי זיכרון. חדר הזיכרון שתכנן ועיצב ב"בית הבנים" שבקיבוצו כפר מנחם הוא המרשים ביותר. חדר זיכרון נוסף עיצב בקיבוץ גל-און. מקבץ של אנדרטאות יצר בקיבוצו כמו גם אתר הזיכרון המרכזי באשדוד לחללי מערכות ישראל.

לאורך השנים הציג סעידי עשרות תערוכות וכן אצר תערוכות לאמנים אחרים. עד לסוף שנות ה-60 הירבה סעידי להציג ציורים ופסלים שיצר בתערוכות, אלא שהחל מהעת שבה בחר להתמקד ביצירת קירות אמנות כמעט ולא הציג עוד בגלריות ובמוזיאונים. ב-1991 ייסד את "גלריה מגדל" בתל אביב ומאז ועד לשנת 2021 שימש כמנהל ואוצר הגלריה. 

ב-2021 הוצגה במוזיאון בית אורי ורמי נחושתן בקיבוץ אשדות יעקב מאוחד תערוכה רטרוספקטיבית שמתמקדת בקירות האמנות שיצר סעידי לאורך שישה עשורים, באצירתו של מיכאל יעקובסון.

==קירות אמנותיים נבחרים==
*"מלחמה ושלום", אודיטוריום, בית הקיבוץ הארצי
*חדר אוכל, קיבוץ נחשונים
*חדר אוכל, קיבוץ עלומים
*חדר אוכל ומועדון לחבר, קיבוץ שניר
*חדר אוכל, קיבוץ חפץ חיים (נהרס)
*חדר אוכל, קיבוץ יפתח
*חדר האוכל בבית דיור מוגן דור כרמל, חיפה
*בית הכנסת הגדול של תל אביב (בשיתוף שרגא ווייל)
*בית הכנסת המרכזי לספרדים ולעדות המזרח, רמת גן
*בית הכנסת גבורות מרדכי, גבעתיים
*קונסרבטוריון, דימונה
*אולם ספורט, ירוחם (נהרס בחלקו וצבע)
*מתנ"ס, ירוחם
*ספרייה עירונית, ירוחם
*סניף בנק הפועלים, רחוב שרת, חולון
*אנדרטה לזכר בני אשדוד שנפלו במערכות ישראל, אשדוד
*תיכון מקיף ד' אשדוד (הושחת ונצבע בלבן)
*תחנת דלק "פז", צומת עד הלום, אשדוד (נהרס)
*בית החייל, חיפה
*מוזיאון השפלה, קיבוץ כפר מנחם
*בית הבנים, קיבוץ כפר מנחם
*מתנ"ס, עכו
*בית הספר שקדיאל (כיום בית חינוך דתי-טכנולוגי אמית רמלה), לוד
*מרכז מדעים לנוער, באר שבע
*ארון קודש בבית הכנסת "אחינו בני ישראל", פילדלפיה
*מועדון מושב ערוגות
*מרפאת קופת חולים מאוחדת, רחוב המייסדים, כפר סבא
*הספרייה המרכזית, רחוב ירושלים (היכל התרבות), כפר סבא
*אולם הספורט בבית הספר תיכון רב-תחומי עמל חדרה למדעים ולאמנויות, חדרה

<gallery>
קובץ:Saidi01.JPG|מועדון לחבר, כפר מנחם
קובץ:ביתהכנסתהגדול01.jpg|בית הכנסת הגדול של תל אביב (בשיתוף שרגא ווייל)
קובץ:העוגן04.JPG|בית תרבות בקיבוץ העוגן (בשיתוף שרגא ווייל)
קובץ:Saidi02.JPG|"מלחמה ושלום" באודיטוריום בבית הקיבוץ הארצי בתל אביב
קובץ:Snirk01.JPG|מועדון לחבר בקיבוץ שניר
קובץ:Saidi03.jpg|חדר אוכל, קיבוץ חפץ חיים (נהרס)
קובץ:Saidi04.JPG|אודיטוריום ביד יערי
קובץ:Saidi05.JPG|חתימת האמן (קיר אמנות במוזיאון השפלה)
קובץ:ARUGOT01.jpg|מועדון במושב ערוגות
קובץ:קיר אמנות מקרמיקה שיצר משה סעידי, מקיף ד' אשדוד (נצבע בלבן) 01.jpg|קיר אמנות מקרמיקה במקיף ד' אשדוד (נצבע בלבן)
קובץ:MartyrsofAshdod1.jpg|אנדרטה לחללי העיר אשדוד, מראה כללי
קובץ:MartyrsofAshdod2.jpg|אנדרטה לחללי העיר אשדוד, פרט
קובץ:SaidiBeeri.jpg|חדר אוכל קיבוץ בארי
קובץ:SaidiSnir.jpg|מועדון לחבר בקיבוץ שניר
קובץ:SaidiBatYam.jpg|סניף בנק הפועלים בבת ים
קובץ:SadiAcre.jpg|מכללת הגליל המערבי בעכו
קובץ:MosheSaidiKfarSaba.jpg|במרפאה בכפר סבא לזכרם של מייסדי העיר
קובץ:MosheSaidiYeruham01.jpg|אחד מקירות האמנות בספרייה העירונית בירוחם
קובץ:MosheSaidiYeruham02.jpg|פרט בקיר אמנות בחזית מתנ"ס ירוחם
קובץ:MosheSaidiYeruham03.jpg|קיר אמנות בחזית מתנ"ס ירוחם
קובץ:MosheSaidiYeruham04.jpg|קיר אמנות בחזית הספרייה העירונית בירוחם
קובץ:MosheSaidiYeruham05.jpg|פרט בקיר אמנות בחזית הספרייה העירונית בירוחם
קובץ:MosheSaidiYeruham06.jpg|מראה כללי של קירות אמנות באולם הספרייה העירונית בירוחם
קובץ:MosheSaidiYeruham07.jpg|פרט בקיר אמנות בספרייה העירונית בירוחם
</gallery>

==ראו גם==
* מלחמה ושלום (קיר אמנות)
* אנדרטה לזכר בני אשדוד שנפלו במערכות ישראל

==לקריאה נוספת==
*משה סעידי, משה סעידי - קיר וחומר (כפר מנחם: הוצאה עצמית, 2005).
* מיכאל יעקובסון, משה סעידי: קיר אמן (אשדות יעקב מאוחד: מוזיאון בית אורי ורמי נחושתן, 2021).

==קישורים חיצוניים==
*מיכאל יעקובסון: [https://michaelarch.wordpress.com/2021/06/25/%d7%a1%d7%99%d7%91%d7%95%d7%91-%d7%91%d7%aa%d7%97%d7%a0%d7%94-%d7%94%d7%9e%d7%a8%d7%9b%d7%96%d7%99%d7%aa-%d7%a9%d7%9c-%d7%90%d7%a9%d7%a7%d7%9c%d7%95%d7%9f-%d7%a2%d7%9d-%d7%a7%d7%99%d7%a8-%d7%94%d7%90/ סיבוב בתחנה המרכזית של אשקלון עם קיר האמנות הראשון שיצר משה סעידי], באתר 'חלון אחורי', 25 ביוני 2021
*מיכאל יעקובסון: [https://michaelarch.wordpress.com/2021/08/14/%d7%a1%d7%99%d7%91%d7%95%d7%91-%d7%91%d7%a1%d7%a4%d7%a8%d7%99%d7%99%d7%94-%d7%94%d7%97%d7%a6%d7%99-%d7%a0%d7%98%d7%95%d7%a9%d7%94-%d7%91%d7%a7%d7%99%d7%91%d7%95%d7%a5-%d7%9b%d7%a4%d7%a8-%d7%9e%d7%a0/ סיבוב בספרייה בקיבוץ כפר מנחם], באתר 'חלון אחורי', 14 באוגוסט 2021
*מיכאל יעקובסון: [https://michaelarch.wordpress.com/2021/09/01/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%91%d7%a7%d7%99%d7%91%d7%95%d7%a5-%d7%92%d7%9c%d7%90%d7%95%d7%9f/ סיבוב בחדר האוכל בקיבוץ גלאון], באתר 'חלון אחורי', 1 בספטמבר 2021
* מיכאל יעקובסון: [https://michaelarch.wordpress.com/2021/09/30/%d7%a1%d7%99%d7%91%d7%95%d7%91-%d7%91%d7%99%d7%a8%d7%95%d7%97%d7%9d/ סיבוב בירוחם (על מקבץ קירות האמנות שיצר סעידי במרכז העיירה)], באתר 'חלון אחורי', 30 בספטמבר 2021
*יובל דניאלי: [https://kenes-media.com/%D7%96%D7%9E%D7%9F-%D7%A7%D7%99%D7%91%D7%95%D7%A5-%D7%A2%D7%99%D7%AA%D7%95%D7%9F-%D7%94%D7%A7%D7%99%D7%91%D7%95%D7%A6%D7%99%D7%9D/%D7%9E%D7%A9%D7%94-%D7%A1%D7%A2%D7%99%D7%93%D7%99-%D7%9E%D7%A7%D7%99%D7%91%D7%95%D7%A5-%D7%9B%D7%A4%D האמן והאוצר משה סעידי מקיבוץ כפר מנחם, על גלריית מגדל ועוד], כנסמדיה, 2 בנובמבר 2021
*אסתר זנדברג: [https://www.haaretz.co.il/gallery/architecture/environment/.premium-MAGAZINE-1.10430841 למה האדריכלים הפסיקו לשלב אמנות במבנים חדשים?] [https://www.msn.com/he-il/lifestyle/other/%D7%9C%D7%9E%D7%94-%D7%94%D7%90%D7%93%D7%A8%D7%99%D7%9B%D7%9C%D7%99%D7%9D-%D7%94%D7%A4%D7%A1%D7%99%D7%A7%D7%95-%D7%9C%D7%A9%D7%9C%D7%91-%D7%90%D7%9E%D7%A0%D7%95%D7%AA-%D7%91%D7%9E%D7%91%D7%A0%D7%99%D7%9D-%D7%97%D7 גישה למאמר] ללא חסימה, הארץ, 1 בדצמבר 2021
*נחמה יהושפט: [https://www.facebook.com/watch/?v=496823215169553 האיש שבקיר - משה סעידי אחרון יוצרי הקירות האמנותיים הגדולים], סוכן תרבות, 16 בינואר 2022
*מיכאל יעקובסון: [https://michaelarch.wordpress.com/2022/09/03/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%91%d7%a7%d7%99%d7%91%d7%95%d7%a5-%d7%99%d7%a4%d7%aa%d7%97-%d7%a9%d7%91%d7%90%d7%a6%d7%91%d7%a2-%d7%94%d7%92/ סיבוב בחדר האוכל שבקיבוץ יפתח (הכולל קיר אמנות שיצר סעידי)], באתר 'חלון אחורי', 4 בספטמבר 2022
*מיכאל יעקובסון: [https://michaelarch.wordpress.com/2022/11/13/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%94%d7%9b%d7%a0%d7%a1%d7%aa-%d7%94%d7%9e%d7%a8%d7%9b%d7%96%d7%99-%d7%9c%d7%a1%d7%a4%d7%a8%d7%93%d7%99%d7%9d-%d7%95%d7%9c%d7%a2%d7%93%d7%95/ סיבוב בבית הכנסת המרכזי לספרדים ולעדות המזרח ברמת גן עם קירות קרמיקה שיצר משה סעידי], באתר 'חלון אחורי', 13 בנובמבר 2022
*מיכאל יעקובסון: [https://michaelarch.wordpress.com/2023/01/02/%d7%a1%d7%99%d7%91%d7%95%d7%91-%d7%91%d7%a9%d7%a0%d7%99-%d7%a7%d7%99%d7%a8%d7%95%d7%aa-%d7%90%d7%9e%d7%a0%d7%95%d7%aa-%d7%a0%d7%a9%d7%9b%d7%97%d7%99%d7%9d-%d7%a9%d7%99%d7%a6%d7%a8-%d7%9e%d7%a9%d7%94/ סיבוב בשני קירות אמנות נשכחים שיצר משה סעידי בבאר שבע], באתר 'חלון אחורי', 2 בינואר 2023
*מיכאל יעקובסון: [https://michaelarch.wordpress.com/2023/01/20/%d7%a1%d7%99%d7%91%d7%95%d7%91-%d7%91%d7%a7%d7%99%d7%a8-%d7%90%d7%9e%d7%a0%d7%95%d7%aa-%d7%a9%d7%99%d7%a6%d7%a8-%d7%9e%d7%a9%d7%94-%d7%a1%d7%a2%d7%99%d7%93%d7%99-%d7%91%d7%a7%d7%95%d7%a4%d7%aa-%d7%97/ סיבוב בקיר אמנות שיצר משה סעידי בקופת חולים מאוחדת בכפר-סבא], באתר 'חלון אחורי', 20 בינואר 2023
*מיכאל יעקובסון: [https://michaelarch.wordpress.com/2023/02/28/%d7%a1%d7%99%d7%91%d7%95%d7%91-%d7%91%d7%a9%d7%a0%d7%99-%d7%a7%d7%99%d7%a8%d7%95%d7%aa-%d7%90%d7%9e%d7%a0%d7%95%d7%aa-%d7%9e%d7%a7%d7%a8%d7%9e%d7%99%d7%a7%d7%94-%d7%a9%d7%99%d7%a6%d7%a8-%d7%9e%d7%a9/ סיבוב בשני קירות אמנות מקרמיקה שיצר משה סעידי בחולון ובעכו], באתר 'חלון אחורי', 28 בפברואר 2023
*מיכאל יעקובסון: [https://michaelarch.wordpress.com/2023/04/14/%d7%a1%d7%99%d7%91%d7%95%d7%91-%d7%a2%d7%9c-%d7%a9%d7%a0%d7%99-%d7%a7%d7%99%d7%a8%d7%95%d7%aa-%d7%90%d7%9e%d7%a0%d7%95%d7%aa-%d7%a9%d7%99%d7%a6%d7%a8-%d7%9e%d7%a9%d7%94-%d7%a1%d7%a2%d7%99%d7%93-2/ סיבוב על שני קירות אמנות שיצר משה סעידי בהיכל התרבות בכפר-סבא ובקונסרבטוריון בדימונה], באתר 'חלון אחורי', 14 באפריל 2023
*מיכאל יעקובסון: [https://textura-mag.org/views/5076/ קירות מדברים], מגזין טקסטורה, 12 בספטמבר 2023
*מיכאל יעקובסון: [https://michaelarch.wordpress.com/2023/10/01/%d7%a1%d7%99%d7%91%d7%95%d7%91-%d7%91%d7%9e%d7%a8%d7%9b%d7%96-%d7%94%d7%aa%d7%a8%d7%91%d7%95%d7%aa-%d7%a9%d7%9c-%d7%99%d7%a8%d7%95%d7%97%d7%9d-%d7%a2%d7%9d-%d7%a7%d7%99%d7%a8%d7%95%d7%aa-%d7%94%d7%90/ סיבוב במרכז התרבות של ירוחם עם קירות האמנות של משה סעידי], באתר 'חלון אחורי', 1 באוקטובר 2023
*מיכאל יעקובסון: [https://michaelarch.wordpress.com/2023/10/20/%d7%a1%d7%99%d7%91%d7%95%d7%91-%d7%91%d7%90%d7%a0%d7%93%d7%a8%d7%98%d7%94-%d7%9c%d7%96%d7%9b%d7%a8-%d7%91%d7%a0%d7%99-%d7%90%d7%a9%d7%93%d7%95%d7%93-%d7%a9%d7%a0%d7%a4%d7%9c%d7%95-%d7%91%d7%9e%d7%a2/ סיבוב באנדרטה לזכר בני אשדוד שנפלו במערכות ישראל], באתר 'חלון אחורי', 21 באוקטובר 2023
*מיכאל יעקובסון: [https://michaelarch.wordpress.com/2024/02/10/%d7%a1%d7%99%d7%91%d7%95%d7%91-%d7%a2%d7%9c-%d7%a9%d7%a0%d7%99-%d7%a7%d7%99%d7%a8%d7%95%d7%aa-%d7%90%d7%9e%d7%a0%d7%95%d7%aa-%d7%9e%d7%a7%d7%a8%d7%9e%d7%99%d7%a7%d7%94-%d7%a9%d7%99%d7%a6%d7%a8-%d7%9e/ סיבוב על שני קירות אמנות מקרמיקה שיצר משה סעידי במוסדות חינוך בבאר שבע ובחדרה], באתר 'חלון אחורי', 10 בפברואר 2024
*מיכאל יעקובסון: [https://michaelarch.wordpress.com/2024/07/09/%d7%a1%d7%99%d7%91%d7%95%d7%91-%d7%a2%d7%9c-%d7%a7%d7%99%d7%a8-%d7%90%d7%9e%d7%a0%d7%95%d7%aa-%d7%9e%d7%a7%d7%a8%d7%9e%d7%99%d7%a7%d7%94-%d7%a9%d7%99%d7%a6%d7%a8-%d7%9e%d7%a9%d7%94-%d7%a1%d7%a2%d7%99/ סיבוב על קיר אמנות מקרמיקה שיצר משה סעידי בבית דיור מוגן דור כרמל בחיפה], באתר 'חלון אחורי', 9 ביולי 2024

קטגוריה:פסלים ישראלים
קטגוריה:ישראלים ילידי איראן
קטגוריה:אמני קרמיקה ישראלים
קטגוריה:עולים לאחר קום המדינה: 1948–1950
קטגוריה:כפר מנחם: אישים
קטגוריה:ישראלים שנולדו ב-1937